Document ID: 31997D0246

ΑΠΟΦΑΣΗ ΤΗΣ ΕΠΙΤΡΟΠΗΣ της 4ης Απριλίου 1997 για τροποποίηση της απόφασης 71/128/ΕΟΚ σχετικά με τη συμβουλευτική επιτροπή αλιείας (97/246/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη τη συνθήκη για την ίδρυση της Ευρωπαϊκής Κοινότητας,
Εκτιμώντας:
ότι συστάθηκε συμβουλευτική επιτροπή αλιείας με την απόφαση 71/128/ΕΟΚ της Επιτροπής (1), της οποίας το περιεχόμενο αντικαταστάθηκε τελευταία από την απόφαση 89/4/ΕΟΚ (2) 7
ότι εναπόκειται στην Επιτροπή να φροντίσει να συμμετάσχουν στην κατάρτιση και στη διαχείριση της κοινής αλιευτικής πολιτικής οι επαγγελματίες του κλάδου και οι καταναλωτές 7
ότι η κτηθείσα πείρα, όσον αφορά τη διαβούλευση των επαγγελματιών του κλάδου και των καταναλωτών, έδειξε ότι είναι αναγκαία η προσαρμογή του ρόλου και της λειτουργίας της επιτροπής προκειμένου να ληφθούν υπόψη οι εξελίξεις που μεσολάβησαν από τη σύστασή της, με σκοπό να βελτιωθεί η διαδικασία διαβούλευσης και να αναζητηθούν οι βέλτιστοι όροι της λειτουργίας της 7
ότι η θητεία των μελών της Επιτροπής έληξε στις 9 Νοεμβρίου 1995 και είναι, κατά συνέπεια, σκόπιμο να πραγματοποιηθούν νέοι διορισμοί 7
ότι φαίνεται, εντούτοις, κατάλληλο να περιοριστεί η διάρκεια της νέας θητείας των μελών της επιτροπής στους 18 μήνες και ότι, κατά τη διάρκεια της περιόδου αυτής, η Επιτροπή πρέπει να προετοιμάσει τις κατάλληλες διατάξεις σχετικά με τη διάρθρωση της επιτροπής και τις μεθόδους εργασίας της με σκοπό την έκδοση μιας νέας απόφασης 7
ότι, για το σκοπό αυτό δεν φαίνεται σκόπιμο να προβλεφθεί μετά την 18μηνη αυτή περίοδο να μπορούν τα μέλη της επιτροπής να συνεχίσουν να εκτελούν τα καθήκοντά τους μέχρις ότου υπάρξει αντικατάστασή τους ή ανανέωση της θητείας τους 7
ότι, εξάλλου, πρέπει να προσαρμοστεί το κείμενο της απόφασης σε ορισμένα σημεία δευτερεύουσας σημασίας,
ΑΠΟΦΑΣΙΖΕΙ:
Άρθρο 1
Η απόφαση 71/128/ΕΟΚ τροποποιείται ως εξής:
1. Το άρθρο 4 αντικαθίσταται από το ακόλουθο κείμενο:
«Άρθρο 4
1. Τα μέλη της επιτροπής διορίζονται από την Επιτροπή κατόπιν προτάσεως των επαγγελματικών οργανώσεων ή των οργανώσεων καταναλωτών που έχουν συσταθεί επί κοινοτικής βάσεως από τις πιο αντιπροσωπευτικές οικονομικές ομάδες που αναφέρονται στο άρθρο 1 παράγραφος 2.
Για την πλήρωση κάθε έδρας, οι οργανώσεις αυτές προτείνουν δύο υποψήφιους διαφορετικής εθνικότητας.
2. Η θητεία των μελών της επιτροπής διαρκεί 18 μήνες. Οι ασκούμενες δραστηριότητες δεν αποτελούν αντικείμενο αμοιβής.
Η θητεία ενός μέλους της επιτροπής εκπνέει πριν τη λήξη της περιόδου των 18 Μηνών με παραίτηση ή θάνατο.
Η θητεία ενός μέλους μπορεί επίσης να λήξει εάν η οργάνωση που πρότεινε την υποψηφιότητα ζητεί την αντικατάστασή του.
Ένα μέλος αντικαθίσταται για τη διάρκεια του υπολοίπου χρόνου της θητείας του σύμφωνα με τη διαδικασία που προβλέπεται στην παράγραφο 1.
3. Ο κατάλογος των μελών δημοσιεύεται από την Επιτροπή στην Επίσημη Εφημερίδα των Ευρωπαϊκών Κοινοτήτων προς ενημέρωση.»
2. Το άρθρο 5 αντικαθίσταται από το ακόλουθο κείμενο:
«Άρθρο 5
Η επιτροπή εκλέγει για διάρκεια 18 μηνών έναν πρόεδρο και δύο αντιπροέδρους. Η εκλογή λαμβάνει χώρα με πλειοψηφία των δύο τρίτων των παρόντων μελών.
Η επιτροπή μπορεί, με την ίδια πλειοψηφία, να διορίσει και άλλα μέλη στο προεδρείο. Στην περίπτωση αυτή, το προεδρείο περιλαμβάνει, εκτός του προέδρου, έναν επιπλέον αντιπρόσωπο από κάθε αντιπροσωπευόμενη οικονομική ομάδα στο πλαίσιο της επιτροπής.
Το προεδρείο προπαρασκευάζει και οργανώνει τις εργασίες της επιτροπής.»
Άρθρο 2
Η παρούσα απόφαση αρχίζει να ισχύει στις 4 Απριλίου 1997.
Βρυξέλλες, 4 Απριλίου 1997.

Labels: 3
9
15
6